
1. Vispārīgā informācija
1.1. Pasūtītājs un līguma slēdzējs: Saulkrastu novada pašvaldība, reģistrācijas Nr.90000068680, Raiņa iela 8, Saulkrasti, Saulkrastu novads, LV-2160.
1.2. Iepirkuma komisija: izveidota ar Saulkrastu novada domes sēdes 2025.gada 27.novembra lēmumu Nr. 284 “Par jaunu Iepirkumu komisijas izveidošanu un sastāva apstiprināšanu” (Prot. Prot.Nr.21/2025§46).
1.3. Pilnvarotās personas no pasūtītāja puses:
	Kontaktpersona
	Māris Ignatovičs, Administratīvās nodaļas jurists,

tel. 26587297, e-pasts: maris.ignatovics@saulkrasti.lv


1.4. Iepirkuma metode: saskaņā ar Publisko iepirkumu likuma 9.pantu.
1.5. Iepirkuma priekšmeta īss apraksts: Interaktīvo displeju piegāde un uzstādīšana, saskaņā ar Tehnisko specifikāciju (Nolikuma 1.pielikums).
1.6. Iepirkuma priekšmets netiek dalīts daļās.
1.7. CPV kods: 30231300-0 (Displeja ekrāni).
1.8. Iepirkuma identifikācijas Nr.: SNP 2026/27.
1.9. Pretendentam nav atļauts iesniegt piedāvājumu variantus. 
1.10. Par pretendentu var būt - piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā. Lai Pretendents iesniegtu piedāvājumu Elektronisko iepirkumu sistēmas e-pasūtījumu apakšsistēmā rīkotā iepirkuma procedūrā, tas reģistrējas Elektronisko iepirkumu sistēmā, (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības.
1.11. Pretendents, ja tas piesaista apakšuzņēmēju/s, e-konkursu apakšsistēmā norāda visus piesaistītos apakšuzņēmējus un tiem nododamo līguma apjomu.
1.12. Piedāvājumu izvērtēšanas kritērijs: saimnieciski visizdevīgākais piedāvājums, kuru nosaka, ņemot vērā viszemāko cenu saskaņā ar Finanšu piedāvājumā norādīto piedāvājuma cenu (EUR bez PVN). 
1.13. Līguma izpildes termiņš: Piegādes un uzstādīšanas laiks: 2026.gada 31.augusts.
1.14. Iepirkuma izpildes vieta: Saskaņās ar tehnisko specifikāciju.
1.15. Samaksas noteikumi: Atbilstoši līguma nosacījumiem (Nolikuma 7.pielikums).

2. Iepirkuma nolikuma saņemšana
2.1. Iepirkuma dokumentu pieejamība:

2.1.1. Iepirkuma dokumentācijai ir nodrošināta tieša un brīva elektroniskā piekļuve un visa aktuālā informācija par iepirkumu, t.sk., nolikums, nolikuma grozījumi un atbildes uz ieinteresēto Piegādātāju jautājumiem, Pasūtītāja profilā šī iepirkuma sadaļā EIS. Sekot līdzi aktuālajai iepirkuma dokumentācijai un iepirkuma komisijas sniegtajām atbildēm un precizējumiem ir ieinteresētā Piegādātāja pienākums. 
2.1.2. Ieinteresētais Piegādātājs EIS var reģistrēties kā iepirkuma nolikuma saņēmējs, ja tas ir reģistrēts EIS kā Piegādātājs. Skaidrojums par reģistrēšanos EIS: https://www.eis.gov.lv/EIS/Publications/PublicationView.aspx?PublicationId=883
2.1.3. Papildu informācija, kas tiks sniegta saistībā ar šo iepirkumu tiks publicēta Pasūtītāja profilā šī iepirkuma sadaļā EIS vietnē. Ieinteresētajam Piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja ieinteresētais Piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

2.2. Informācijas apmaiņa un pieprasīšanas kārtība:

2.2.1. Papildu informāciju ieinteresētais Piegādātājs pieprasa latviešu valodā, nosūtot pieprasījumu uz Pasūtītāja profilā, šī iepirkuma sadaļā, EIS vietnē norādīto elektronisko pasta adresi un/vai iesniedzot jautājumu EIS vietnē. 
2.2.2. Pasūtītājs un ieinteresētie Piegādātāji ar informāciju apmainās caur EIS PIL noteiktajā kārtībā. Pasūtītājs informācijas apmaiņai ar ieinteresēto Piegādātāju izmanto to e-pasta adresi, kuru tas ir norādījis sistēmā kā paredzētu oficiālajai saziņai.
2.2.3. Jebkura papildu informācija (paziņojums, atbilde uz Pretendenta jautājumu), kas tiks sniegta saistībā ar šo iepirkumu, tiks publicēta Pasūtītāja profilā šī iepirkuma sadaļā EIS vietnē un tā ir saistoša turpmākā iepirkumā. Ieinteresētā Piegādātāja pienākums ir sekot līdzi Nolikuma izmaiņām un Komisijas sniegtajām atbildēm uz ieinteresēto Piegādātāju jautājumiem.
2.2.4. Ja ieinteresētais Pretendents vai Piegādātājs ir laikus pieprasījis papildu informāciju par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, iepirkuma komisija to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. Atbildes uz piegādātāju pieprasījumiem sniegt papildu informāciju par Iepirkuma nolikumu tiek nosūtītas piegādātājam, kas uzdevis jautājumu, un vienlaikus publicētas interneta vietnē.
2.2.5. Gadījumā, ja pieprasītā informācija ir tik apjomīga, ka pasūtītājs nevar to sagatavot un sniegt atlikušajā atbildes sniegšanas termiņā, tas drīkst pretendentam atteikt sniegt šādu informāciju, pamatojoties uz to, ka tā nav pieprasīta laikus.
2.3. Piedāvājumu noformēšanas un iesniegšanas kārtība:

2.3.1. Piedāvājums jāiesniedz elektroniski EIS, ievērojot šādas Pretendenta izvēles iespējas:

2.3.1.1. izmantojot EIS piedāvātos rīkus, aizpildot minētās sistēmas, šī iepirkuma sadaļā ievietotās formas;

2.3.1.2. elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem). Pretendentam nav tiesības mainīt pasūtītāja noteikto veidlapu. Ja pasūtītājs konstatē, ka pretendents ir izmainījis pasūtītāja noteikto veidlapu, pasūtītājam ir tiesības lemt par šāda piedāvājuma neizskatīšanu un atzīšanu par neatbilstošu Nolikuma prasībām. 

2.3.2. Sagatavojot piedāvājumu, Pretendents ievēro, ka:
2.3.2.1. Nolikuma pielikumi, saskaņā ar EIS iepirkuma profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā, lasāmā formātā un jāpievieno tam paredzētajā iepirkuma profila sadaļā. 

2.3.2.2. Iesniedzot piedāvājumu, Pretendents ir tiesīgs ar vienu drošu elektronisko parakstu un laika zīmogu vai ar EIS piedāvāto sistēmas parakstu, parakstīt visus dokumentus kā vienu kopumu. Pretendents pēc saviem ieskatiem Pieteikumu dalībai iepirkumā un Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu. 

2.3.2.3. Piedāvājums jāiesniedz latviešu valodā, kvalifikāciju apliecinošie dokumenti (piem., sertifikāti, apliecība vai citi dokumenti, kurus negatavo un neizsniedz pats Pretendents) var tikt iesniegti citā valodā ar pievienoto tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā
. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

2.3.2.4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.

2.3.2.5. Visas piedāvātās cenas norāda euro (EUR) bez pievienotās vērtības nodokļa (PVN).

2.3.2.6. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

2.3.2.7. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.

2.3.2.8. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp pievienotās datnes nedrīkst būt bojātas, neatbilstoši modificētas vai kļūdaini šifrētas, piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas, jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole), lai pasūtītājam pēc piedāvājumu atvēršanas būtu iespēja piekļūt piedāvājumā esošajai informācijai. Gadījumā, ja piedāvājums saturēs kādu no šajā punktā minētajiem riskiem, piedāvājums netiks izskatīts.

2.3.2.9. Ja Pretendents, iesniedzot piedāvājumu, nebūs ievērojis kādu no 2.3.2.punkta noteikumiem, tad iepirkuma komisija ir tiesīga šādu piedāvājumu neizskatīt.

2.3.2.10. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus, iepirkuma komisija pieņem lēmumu pagarināt piedāvājumu iesniegšanas termiņu un Pasūtītājs savā profilā publicē informāciju par piedāvājumu iesniegšanas termiņa pagarināšanu, vienlaikus informējot par pieņemto lēmumu visus piegādātājus, kuri ir reģistrējušies kā iepirkuma dokumentācijas saņēmēji, un sagatavo paziņojumu par izmaiņām vai papildu informāciju un iesniedz to publikāciju vadības sistēmā. Ja no sistēmas uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma pārtraukšanu un Pasūtītājs sagatavo paziņojumu par līguma slēgšanas tiesību piešķiršanu un iesniedz to publikāciju vadības sistēmā.
2.4. Piedāvājumu iesniegšanas un atvēršanas vieta un kārtība:

2.4.1. Piedāvājumi jāiesniedz termiņā un laikā, kas noteikts Pasūtītāja profilā, šī iepirkuma sadaļā, EIS vietnē https://www.eis.gov.lv/EKEIS/Supplier/Procurement/177223.
2.4.2. Ārpus EIS iesniegtie piedāvājumi:

2.4.2.1. tiks atzīti par neatbilstošiem nolikuma prasībām; 
2.4.2.2. netiek atvērti un tiek nosūtīti atpakaļ iesniedzējam.
2.4.3. Piedāvājumu atvēršana notiek termiņā un laikā, kas noteikts Pasūtītāja profilā, šī iepirkuma sadaļā, EIS vietnē.
2.4.4. Pasūtītājs atver iesniegtos piedāvājumus vienlaikus, tūlīt pēc piedāvājumu iesniegšanas termiņa beigām EIS vietnē https://www.eis.gov.lv/EKEIS/Supplier/Procurement/177223, Pasūtītāja profilā, šī iepirkuma sadaļā. Piedāvājumu atvēršanas process ir atklāts un tam var sekot līdzi tiešsaistes režīmā EIS vietnē.

2.4.5. Pēc atvēršanas sanāksmes beigām EIS vietnē Pasūtītāja profilā, šī iepirkuma sadaļā pieejams sistēmā izveidots pretendentu un to iesniegto finanšu piedāvājumu apkopojums un piedāvājumu atvēršanas sanāksmes protokols.
3. Pretendentu kvalifikācijas prasības un iesniedzamie dokumenti

3.1. Pretendentam ir tiesības piedalīties iepirkumā, ja attiecībā uz Pretendentu nepastāv Publisko iepirkumu likuma 9.panta astotajā daļā noteiktie Pretendentu izslēgšanas nosacījumi.

3.2. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt iepirkuma līgumu. 

3.3. Pretendentu atlases prasības attiecībā uz Pretendenta tehniskajām un profesionālajām iespējām veikt iepirkuma priekšmetā paredzētos darbus: 
	Kvalifikācijas prasības
	Dokuments kvalifikācijas prasības atbilstības novērtēšanai un pretendenta iesniedzamie atlases dokumenti

	3.3.1. Pretendents (apakšuzņēmēji un katrs piegādātāju apvienības dalībnieks) ir reģistrēts, licencēts vai sertificēts atbilstoši attiecīgās valsts normatīvo aktu prasībām.


	Ārvalstu pretendentam (komersantam) – komercdarbību reģistrējošas iestādes ārvalstīs izdotas reģistrācijas apliecības kopija vai cits līdzvērtīgs dokuments.

Ja piedāvājumu iesniedz piegādātāju apvienība, tad iesniedzams apliecinājums, ka gadījumā, ja piegādātāju apvienība tiks atzīta par iepirkuma uzvarētāju, tad pēc lēmuma par līguma slēgšanas tiesību piešķiršanas dienas tā pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Minēto termiņu var pagarināt, ja Pretendents iesniedz pierādījumus un informāciju tam, ka izveidošanās procesam ir nepieciešams ilgāks laiks.
Ja piedāvājumu iesniedz pretendents – fiziska persona ar patstāvīgās prakses tiesībām, tam ir jābūt reģistrētai saimnieciskajai darbībai normatīvajos aktos noteiktajā kārtībā līdz dienai, kad Pasūtītājs tiesīgs slēgt iepirkuma līgumu.

Attiecībā uz Latvijā reģistrētu pretendentu Komisija pārbaudi veiks pēc Uzņēmumu reģistrā vai Valsts ieņēmumu dienesta saimnieciskās darbības veicēju datu bāzē norādītās informācijas.

	3.3.2. Pretendents savā piedāvājumā norāda visus tos apakšuzņēmējus, kuru sniedzamo pakalpojumu vērtība ir 10 000 bez PVN vai lielāka, un norāda katram šādam apakšuzņēmējam izpildei nododamo iepirkuma līguma daļu.
	Ja Pretendents piesaista apakšuzņēmējus, tad Pretendenta apliecinājums, norādot apakšuzņēmējus un tiem nododamo darbu apjomu, tajā skaitā, % no kopējā apjoma (Nolikuma 4.pielikums).

Apakšuzņēmēji papildus iesniedz rakstisku apliecinājumu (Nolikuma 5.pielikums) par gatavību piedalīties iepirkuma līguma izpildē.

	3.3.3. Pretendenta pieredze:

Pretendents vai persona, uz kuras iespējām tas balstās, iepriekšējo 3 (trīs) gadu laikā (2023., 2024., 2025. un 2026. līdz piedāvājuma iesniegšanas brīdim) vai īsākā, ņemot vērā Pretendenta dibināšanas vai darbības uzsākšanas laiku, ir kvalitatīvi izpildījis vismaz 2 (divus) līdzīgus* līgumus. 

*Par līdzīgu līgumu tiks atzīts tāds līgums, kura līguma priekšmets bijis datortehnikas vai biroja tehnikas piegāde un uzstādīšana par summu vismaz EUR 10 000,- bez PVN. Uz piedāvājuma iesniegšanas dienu līgumam jābūt pilnībā izpildītam (izņemot garantijas saistības).
Piezīme. Ja piedāvājumu iesniedz piegādātāju apvienība, tad vismaz vienam no visiem piegādātāju apvienības dalībniekiem ir jābūt nolikuma 3.3.3.punkta prasībai atbilstošai pieredzei.
	Pretendenta sagatavota informācija par pieredzi iepriekšējo 3 (trīs) gadu laikā līdz piedāvājuma iesniegšanas brīdim, vai īsākā, ņemot vērā Pretendenta dibināšanas vai darbības uzsākšanas laiku, kas apliecina Pretendenta atbilstību iepirkuma nolikuma 3.3.3. punktā noteiktajām prasībām, saskaņā ar pielikumā pievienoto formu (Nolikuma 6.pielikums).

 

	3.3.4. Ja Pretendents balstās uz citu personu/apakšuzņēmēju saimnieciskajām un finansiālajām iespējām, ja tas nepieciešams konkrētā līguma izpildei, neatkarīgi no savstarpējo attiecību tiesiskā rakstura, tad  Pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.

	Pretendents apliecina Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā  norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.

	3.3.5. Ja Pretendents balstās uz citu personu/apakšuzņēmēju tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, tad Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas.
	Pretendents apliecina Komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

	3.3.6. Ja piedāvājumu iesniedz piegādātāju apvienība:

Pretendenta pieteikumu dalībai iepirkuma procedūrā paraksta piegādātāju apvienības galvenais dalībnieks, kurš ir pilnvarots parakstīt piedāvājumu un citus dokumentus, rīkoties piegādātāju apvienības dalībnieku vārdā, parakstīt Iepirkuma līgumu. Vienošanās dokumentā jānorāda katra piegādātāju apvienības dalībnieka darbu veikšanas daļa procentos un katra dalībnieka atbildības apjoms.
Piegādātāju apvienībai 10 (desmit) darba dienu laikā pēc paziņojuma par Iepirkuma līguma slēgšanas tiesību piešķiršanu saņemšanas pēc savas izvēles jāizveidojas atbilstoši noteiktam juridiskam statusam vai jānoslēdz sabiedrības līgums.
Piegādātāji, kas apvienojušies piegādātāju apvienībā un iesniegušo kopīgu piedāvājumu, visi kopā ir uzskatāmi par vienu Pretendentu, tādējādi Nolikuma 3.punktā noteiktās prasības tehniskajām un profesionālajām spējām ir izpildāmas visiem piegādātāju apvienības dalībniekiem kopā.
	Starp piegādātāju apvienības dalībniekiem noslēgta vienošanās, kas parakstīta tā, ka vienošanās ir juridiski saistoša visiem apvienības dalībniekiem. Vienošanās iekļauj šādu informāciju:

1)Piegādātāju apvienības dibināšanas mērķis un vienošanās spēkā esamības termiņš;

2) Apliecinājums, ka piegādātāju apvienība izveidosies atbilstoši noteiktam juridiskam statusam vai noslēgs sabiedrības līgumu;

3) Katra apvienības dalībnieka paredzamā Iepirkuma līguma daļa, tiesības un pienākumi;

4) Apliecinājums, ka visi personu apvienības dalībnieki, uz kuru saimnieciskajām un finansiālajām iespējām Pretendents balstās un kuri būs atbildīgi par Iepirkuma līguma izpildi, būs solidāri atbildīgi par Iepirkuma līguma izpildi gadījumā, ja tiks piešķirtas Iepirkuma līguma slēgšanas tiesības, norādot katra dalībnieka Iepirkuma līguma izpildes daļu;

5) Informācija un rekvizīti par piegādātāju apvienības vadošo dalībnieku;

 6) Pilnvarojums dalībniekam vai personai, kura tiesīga rīkoties visu personas apvienības dalībnieku vārdā Iepirkumā.

	
	3.3.7. Tehniskais piedāvājums (Nolikuma 1.pielikums).

	
	3.3.8. Finanšu piedāvājums (Nolikuma 2.pielikums).

	
	3.3.9.  Pieteikums (Nolikuma 3.pielikums).

	
	3.3.10. Dokumentu, kas apliecina piedāvājuma parakstītāja personas pārstāvības tiesības (oriģināls vai normatīvajos aktos apliecināta kopija), izņemot, ja piedāvājumu paraksta persona, kurai pārstāvības tiesības reģistrētas Latvijas Republikas Uzņēmumu reģistrā.


4. Piedāvājumu vērtēšana

4.1. Piedāvājumu vērtēšanas kārtība, saskaņā ar Nolikuma 4.nodaļā noteikto kārtību un Publisko iepirkumu likuma 41.panta noteikumiem:

4.1.1. Iepirkuma komisija piedāvājumu vērtēšanu veic slēgtās sēdēs četros posmos: finanšu piedāvājumu atbilstības pārbaude; zemākās piedāvātās cenas noteikšana atbilstoši piedāvājumu izvērtēšanas kritērijam; piedāvājuma noformējuma pārbaude; pretendenta atlases prasību pārbaude.

4.1.2. Piedāvājuma izvērtēšanas kritērijs: cena, kuru nosaka saskaņā ar finanšu piedāvājuma tabulā norādīto piedāvājuma kopējo cenu (EUR bez PVN). 
4.1.3. Piedāvājumu vērtēšanas posmi:

4.1.3.1. Finanšu piedāvājumu atbilstības pārbaude – iepirkuma komisija vērtē vai pretendentu finanšu piedāvājumi atbilst Nolikumā noteiktajām prasībām un veidlapām. Iepirkuma komisija pārbauda vai pretendentu finanšu piedāvājumos nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma līgumcenu, iepirkuma komisija paziņo pretendentam, kura pieļautās kļūdas ir labotas. Vērtējot piedāvājumu, iepirkuma komisija ņem vērā iepirkuma komisijas veikto aritmētisko kļūdu labojumu. Ja finanšu piedāvājums neatbilst Nolikumā noteiktajām prasībām un veidlapai, iepirkuma komisija izslēdz pretendentu no turpmākas dalības iepirkumā un tā piedāvājumu tālāk nevērtē.

4.1.3.2. Zemākās piedāvātās cenas noteikšana atbilstoši piedāvājumu izvērtēšanas kritērijam – komisija ir tiesīga turpmākos piedāvājuma vērtēšanas posmus veikt tikai tam Pretendentam, kura piedāvātā cena ir viszemākā,  atbilstoši piedāvājumu izvērtēšanas kritērijam. Šajā posmā komisija izvērtē vai Pretendenta piedāvātā līgumcena nav nepamatoti lēta.

4.1.3.3. Piedāvājuma noformējuma pārbaude – iepirkuma komisija vērtē piedāvājuma ar viszemāko cenu atbilstību Nolikuma 2.3.punktā noteiktajām prasībām. Ja piedāvājums neatbilst kādai no piedāvājuma noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.

4.1.3.4. Pretendenta atlases prasību pārbaude – iepirkuma komisija vērtē pretendenta, kura piedāvātā cena ir viszemākā, atbilstību Nolikuma 3.nodaļā noteiktajām pretendentu atlases prasībām. Ja pretendents neatbilst kādai no Nolikuma 3.nodaļā noteiktajām prasībām, iepirkuma komisija pretendentu izslēdz no turpmākās dalības iepirkumā un tā piedāvājumu tālāk neizskata.
4.1.3.5. Tehniskā piedāvājuma vērtēšana – iepirkuma komisija vērtē pretendenta, kura piedāvātā cena ir viszemākā, tehniskā piedāvājuma atbilstību Tehniskās specifikācijas prasībām. Ja pretendents neatbilst kādai Tehniskās specifikācijas prasībai, iepirkuma komisija pretendentu izslēdz no turpmākās dalības iepirkumā un tā piedāvājumu tālāk neizskata.

4.2. Ja izvērtētā Pretendenta, kura piedāvājums ir ar zemāko cenu, iesniegtais Finanšu piedāvājums, kvalifikācijas un atlases dokumenti atbilst visām iepirkumā noteiktajām prasībām, tad Komisija nevērtē pārējos iesniegtos Pretendentu piedāvājumus. 

4.3. Pasūtītājs uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, pārbauda vai attiecībā uz šo pretendentu, personālsabiedrības biedru, ja pretendents ir personālsabiedrība, un apakšuzņēmēju vai personālsabiedrības biedru, ja apakšuzņēmējs ir personālsabiedrība, nav attiecināmi Starptautisko un Latvijas Republikas nacionālo sankciju likuma 11.1 panta pirmajā vai otrajā daļā noteiktie izslēgšanas nosacījumi attiecīgajā gadījumā. Pasūtītājs Starptautisko un Latvijas Republikas nacionālo sankciju likuma 11.1 panta pirmajā vai otrajā daļā minētās ziņas  iegūst saskaņā ar Starptautisko un Latvijas Republikas nacionālo sankciju likuma 11.1 panta trešo un ceturto daļu.
4.4. Pretendentu, kuram būtu piešķiramas līguma slēgšanas tiesības, komisija izslēdz no dalības iepirkumā, ja uz to attiecas kāds no Publisko iepirkumu likuma 9.panta astotajā daļā minētajiem pretendentu izslēgšanas nosacījumiem (minētā panta astotās daļas 1., 2., 3.punkta nosacījumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība.

4.5. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām un paredzētajiem finanšu līdzekļiem, Pretendents, kas iesniedzis šo piedāvājumu, var tikt atzīts par iepirkuma uzvarētāju.
4.6. Ja neviens no iesniegtajiem piedāvājumiem netiks atzīts par atbilstošu Nolikuma prasībām, Komisijai ir tiesības uzvarētāju nepaziņot un pieņemt lēmumu par jauna iepirkuma organizēšanu.
4.7. Piedāvājumu atvēršanu, vērtēšanu un lēmuma pieņemšanu iepirkuma komisija veic slēgtās sēdēs. Protokoli, kas atspoguļo iepirkuma norisi, iepirkuma dokumenti, izņemot piedāvājumus un pieteikumus, ir vispārpieejama informācija.
5. Uzvarētāja noteikšana un Līguma noslēgšana

5.1. Komisija par uzvarētāju iepirkumā, ar tiesībām slēgt Līgumu, atzīst Pretendentu, kurš izraudzīts atbilstoši Nolikumā noteiktajām prasībām, ir iesniedzis visām Nolikumā izvirzītajām prasībām atbilstošu piedāvājumu saskaņā ar Nolikumā noteikto piedāvājumu izvērtēšanas kritēriju, un nav izslēdzams no dalības iepirkumā saskaņā ar Publisko iepirkumu likuma 9.panta astoto daļu Starptautisko un Latvijas Republikas nacionālo sankciju likuma 11.1pantu.
5.2. Visi Pretendenti tiek rakstveidā informēti par iepirkuma rezultātiem 3 (trīs) darba dienu laikā pēc lēmuma pieņemšanas slēgt Līgumu vai pārtraukt iepirkumu neizvēloties nevienu piedāvājumu.
5.3. Pasūtītājs slēdz Līgumu ar Komisijas izraudzīto Pretendentu, pamatojoties uz Pretendenta piedāvājumu un saskaņā ar šo Nolikumu.
6. Pielikumi

1. Nolikuma 1. pielikums “Tehniskā specifikācija / Tehniskais piedāvājums”;
2. Nolikuma 2. pielikums “Finanšu piedāvājums”;

3. Nolikuma 3. pielikums  “Pieteikums”;

4. Nolikuma 4. pielikums “Apakšuzņēmējiem nododamo darbu saraksts”;
5. Nolikuma 5. pielikums “Apakšuzņēmēja apliecinājums”;

6. Nolikuma 6. pielikums “Pretendenta pieredzes apliecinājums”;

7. Nolikuma 7.pielikums “Līguma projekts”.

Nolikuma 1.pielikums 

Iepirkumam Nr. SNP 2026/27
Iepirkuma

 “Interaktīvo displeju piegāde un uzstādīšana”,  ID Nr. SNP 2026/27
Tehniskā specifikācija / Tehniskais piedāvājums.
Pretendents norāda precīzu iekārtas modeli, saiti uz tehnisko dokumentāciju ražotāja mājas lapā. 

	Pasības
	Pretendenta tehniskais piedāvājums

	Skārienjūtīgs, interaktīvs displejs ar izmēru 75”
	Ražotājs, modelis: 

	Saite uz ražotāja mājaslapu pēc kuras var pārliecināties par piedāvātās preces parametru atbilstību prasībām
	

	Izmērs pa diagonāli ne mazāks kā 75”
	

	Izšķirtspēja ne mazāka kā 3840x2160, 4K/UHD
	

	Jābūt iebūvētam Google EDLA un Google Play, jābūt reģistrētam modelim Google EDLA saraksts
	

	Displeja virsma ar triecien drošu stiklu, kura izturība ne mazākā kā 7 (Mohs standarts)
	

	Ekrāna tipiskais spilgtums ne mazāks kā 420 cd/m2
	

	Kontrasts ne mazāks kā 6000:1
	

	Reakcijas laiks ne lielāks kā 6,5ms
	

	Pieslēgumi iebūvēti displejā ne mazāk kā:

1)HDMI ieeja 4K, 60 Hz x 3

2)HDMI izeja 4K, 60 Hz x 1

3)DisplayPort ieeja x 1

4)USB-A 3.0 ieeja x 4

5)VGA ieeja x 1

6)USB-C ieeja x 2

7)USB skārienjūtībai (Touch) ieeja x 2

8)LAN ieeja x 1

9)LAN izeja x 1

10)Audio ieeja x 1

11)Audio izeja x 1

12)RS232 x 1

13)optiskā audio izeja x 1
	

	Iebūvēti audio skaļruņi vismaz 2x20W
	

	Jābūt iebūvētiem vismaz 8 mikrofoniem ar uztveršanu ne mazāku kā 8m
	

	Skārienjūtības precizitāte ne lielāka kā 1mm un reakcijas laiks ne lielāks kā 2,5ms
	

	Iebūvēta operētāj sistēma Android 14 vai jaunāka versija
	

	Android operētājsistēmas procesora vadības ierīces operatīvā atmiņa ne mazāk kā 8GB
	

	Android operētājsistēmas procesora vadības ierīces iebūvētā atmiņa ne mazāk kā 128GB
	

	Android un iekārtas iestatījumiem jābūt latviešu un angļu valodā
	

	Lietošanas instrukcijai jābūt latviešu valodā, jānorāda links
	

	Piedāvātajam modelim jābūt reģistrētam Eiropas ražojumu energomarķējuma reģistrā (EPREL), jānorāda links EPREL
	

	Programmatūras atjauninājumu minimālā garantētā pieejamība (no tirgū laišanas beigu dienas) ne mazāk kā 7 gadi
	

	Rezerves daļu minimālā garantētā pieejamība (no tirgū laišanas beigu dienas) ne mazāk kā 7 gadi
	

	Displejam jāspēj darboties 24/7 režīmā
	

	Jānodrošina navigācijas režīms vismaz 3 veidos: žestu, 3-pogu, tradicionāls
	

	Jāatbalsta 3 atvērtu aplikāciju vienlaicīga attēlošana uz 1 ekrāna
	

	Jānodrošina drošība un konfidencialitāte, kur lietotājs var pārliecināties par ierīces un aplikāciju, lietotņu drošību
	

	Ražotajam jāatbilst IKT sistēmu minimālajām drošības prasībām (atbilstoši Nacionālās kiberdrošības likuma (pieņemts 2024.gada 20.jūnijā) prasībām un Ministru kabineta 2025.gada 25.jūnija noteikumiem Nr.397 “Minimālās kiberdrošības prasības”, kas stājās spēkā 2025.gada 2.jūlijā)
	

	Strāvas patēriņš (aktīvā režīmā jauda standarta dinamiskajā diapazonā) nepārsniedz 175kWh, jābūt norādītam Eiropas ražojumu energomarķējuma reģistrā (EPREL)
	

	Ražotāja dota garantija ne mazāk kā 5 gadi
	

	Komplektā: ražotāja sienas stiprinājums, tālvadības pults, 2x bezvadu rakstāmie, vadu komplekts HDMI, USB, strāvas vads 10m, sienas pieslēgumu HDMI, USB kārba
	

	Pretendents ir ražotāja autorizēts piegādāt, uzstādīt un nodrošināt garantijas un pēc garantijas servisu. Ražotāja izdota autorizācija jāpievieno piedāvājumam
	

	Piedāvātā interaktīvā displeja ražotājs ir reģistrēts NATO, ES vai Eiropas Ekonomikas zonas dalībvalstīs. Jānorāda ražotāja reģistrācijas mītnes zeme
	

	Iekārtu piegāde, uzstādīšana un konfigurēšana
	

	Piegādāt un uzstādīt pie sienas piedāvātās iekārtas
	

	Izmaksās jāiekļauj visi vadi, stiprinājumi, kabeļu kanāli un citi montāžas izejmateriāli, lai uzstādītu iekārtas
	

	Jāsainstalē un jānokonfigurē piegādātās iekārtas, lai tās ir pilnvērtīgi gatavas lietošanai
	

	Jāapmāca lietotāji ne mazāk kā 1h
	


Uzstādīšanas vietas.

	Iestāde
	Uzstādīšanas adrese
	Telpa
	Skaits

	Pirmsskolas izglītības iestāde “Rūķītis”
	Stirnu iela 23, Saulkrasti, Saulkrastu novads
	grupa “Taurenītis”
	1

	Pirmsskolas izglītības iestāde “Rūķītis”
	Stirnu iela 23, Saulkrasti, Saulkrastu novads
	grupa “Tinces”
	1

	Pirmsskolas izglītības iestāde “Rūķītis”
	Stirnu iela 23, Saulkrasti, Saulkrastu novads
	Sarīkojumu zāle
	1

	Saulkrastu vidusskola
	Atpūtas iela 1, Zvejniekciems, Saulkrastu novads
	7.kabinets
	1

	Saulkrastu vidusskola
	Atpūtas iela 1, Zvejniekciems, Saulkrastu novads
	18.kabinets
	1

	Saulkrastu vidusskola
	Smilšu iela 3, Saulkrasti, Saulkrastu novads
	19.kabinets
	1

	Saulkrastu vidusskola
	Smilšu iela 3, Saulkrasti, Saulkrastu novads
	22.kabinets
	1

	Saulkrastu vidusskola
	Raiņa iela 6, Saulkrasti, Saulkrastu novads
	3.kabinets
	1

	Saulkrastu vidusskola
	Raiņa iela 6, Saulkrasti, Saulkrastu novads
	18.kabinets
	1

	Saulkrastu vidusskola
	Skolas iela 13A, Saulkrasti, Saulkrastu novads
	Dizaina un tehnoloģiju kabinets
	1


Nolikuma 2.pielikums 

Iepirkumam Nr. SNP 2026/27
Iepirkuma

 “Interaktīvo displeju piegāde un uzstādīšana”,  ID Nr. SNP 2026/27
Finanšu piedāvājums.
Mēs piedāvājam veikt iepirkuma “Interaktīvo displeju piegāde un uzstādīšana” iepirkuma identifikācijas Nr. SNP 2026/27 minēto darbu izpildi, saskaņā ar iepirkuma nolikumu un tā pielikumiem.

	Prece
	Skaits
	Vienības cena bez PVN
	Summa bez PVN

	Skārienjūtīgs, interaktīvs displejs ar izmēru 75”
	10
	
	

	Iekārtu piegāde, uzstādīšana, konfigurēšana un lietotāju apmācība
	10
	
	

	KOPĀ EUR bez PVN:
	
	

	PVN 21%:
	
	

	KOPĀ EUR ar PVN:
	
	


Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto darbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, saistības apņemamies pildīt atbilstoši mūsu piedāvājumam.

Apliecinām, ka izmaksās ievērtēti visi preču piegādei un darbu veikšanai nepieciešamie materiāli, algas, visi ar darbu organizāciju saistītie izdevumi, kā arī darbi, kas nav minēti, bet bez kuriem nebūtu iespējama darbu pareiza un spēkā esošiem normatīvajiem aktiem atbilstoša veikšana pilnā apmērā.

Šim piedāvājumam un jūsu rakstiskai piekrišanai tam ir jāveido starp mums saistoši līgumi, ar kuru projektiem esam iepazinušies un piekrītam. 

Paraksta pretendenta vadītājs vai vadītāja pilnvarota persona:

	Vārds, uzvārds, ieņemamais amats
	

	Paraksts
	

	Vieta, datums
	


3.pielikums

Iepirkumam Nr. SNP 2026/27
Iepirkuma

“Interaktīvo displeju piegāde un uzstādīšana”, Nr. SNP 2026/27
PIETEIKUMS DALĪBAI IEPIRKUMA PROCEDŪRĀ

1. Saskaņā ar iepirkuma “Interaktīvo displeju piegāde un uzstādīšana”, identifikācijas Nr. SNP 2026/27, nolikumu, piesakāmies piedalīties iepirkumā, un piedāvājam veikt iepirkuma priekšmeta nodrošināšanu, saskaņā ar nolikumu, tā pielikumiem, t.sk., Līguma noteikumu prasībām par Finanšu piedāvājumā norādīto cenu: 
	Pretendents (vārds, uzvārds/nosaukums)


	Reģistrācijas Nr.


	Juridiskā adrese



	
	
	


Aizpilda Pretendents norādot zemāk esošajā tabulā tā atbilstību mazajam vai vidējam uzņēmumam.

	Pretendenta atbilstība mazajam* vai vidējam** uzņēmuma statusam (jānorāda atbilstošo)
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

2. Ja Pretendents ir piegādātāju apvienība: 

	Nr.p.k.
	Personas, kuras veido piegādātāju apvienību
	Reģistrācijas Nr.
	Juridiskā adrese
	Atbildības apjoms %

	
	
	
	
	


Aizpilda Pretendents norādot zemāk esošajā tabulā tā atbilstību mazajam vai vidējam uzņēmumam.

	Personu nosaukums
	Personas atbilstība mazajam* vai vidējam** uzņēmuma statusam (jānorāda atbilstošo)

	
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

3. Ja Pretendents ir piesaistījis apakšuzņēmējus:

	Nr.p.k.
	Apakšuzņēmēja nosaukums
	Reģistrācijas Nr.
	Juridiskā adrese
	Apakšuzņēmējam nododamās līguma daļas apjoms % un apraksts

	
	
	
	
	


	Apakšuzņēmēja nosaukums
	Apakšuzņēmēja atbilstība mazajam* vai vidējam** uzņēmuma statusam (jānorāda atbilstošo)

	
	


*Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

**Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

4. Ja Pretendents balstās uz citu personu/uzņēmumu kvalifikāciju:

	Personas, uz kuru iespējām pretendents balstās nosaukums
	Uzņēmuma (uz kura iespējām pretendents balstās, lai izpildītu kvalifikācijas prasības) nosaukums, reģistrācijas Nr., juridiskā adrese

	
	


5. Piekrītam Iepirkuma nolikumam pievienotā iepirkuma līguma projekta noteikumiem.

6. Apliecinām, ka:

6.1. mums nav konkurenci ierobežojušas priekšrocības iepirkuma procedūrā, un mēs, kā arī ar mums saistīta juridiskā persona nav bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu;

6.2. esam iepazinušies ar iepirkuma procedūras dokumentāciju, tajā skaitā arī ar iepirkuma līguma projektu, un piekrītam visiem tajā minētajiem noteikumiem, tie ir skaidri un saprotami, iebildumu un pretenziju pret tiem nav;

6.3. varam nodrošināt Tehniskajā specifikācijā un Nolikumā izvirzīto prasību izpildi;

6.4. Finanšu piedāvājums atbilst Konkursa nolikumā un darbu apjomos noteiktajām prasībām;

6.5. ja Pasūtītājs izvēlēsies šo piedāvājumu, apņemamies slēgt iepirkuma līgumu un pildīt visus līguma nosacījumus;

6.6. mūsu rīcībā ir visi nepieciešamie resursi savlaicīgai un kvalitatīvai līguma izpildei atbilstoši atklāta konkursa nolikuma prasībām, Tehniskajai specifikācijai, iepirkuma līgumam, mūsu iesniegtajam piedāvājumam;

6.7. līguma slēgšanas tiesību piešķiršanas un līguma noslēgšanas gadījumā nodrošināsim darba drošības nosacījumu ievērošanu un vides aizsardzības prasību nodrošināšanu;

6.8. neesam nekādā veidā ieinteresēti nevienā citā piedāvājumā, kas iesniegts konkursā;

6.9. nav tādu apstākļu, kuri liegtu piedalīties konkursā un pildīt konkursa nolikumā un Tehniskajā specifikācijā norādītās prasības.

Pretendenta rekvizīti: (Pretendents aizpilda tabulu, norādot visu pieprasīto informāciju)

	1.
	Pretendenta nosaukums
	

	2.
	Reģistrācijas numurs
	

	3.
	Juridiskā adrese/Deklarētā dzīvesvieta
	

	4.
	Adrese korespondences saņemšanai
	

	5.
	Kontaktpersonas vārds, uzvārds
	

	6.
	Tālruņa Nr.
	

	7.
	Mobilā tālruņa Nr.
	

	8.
	Elektroniskā pasta adrese
	

	9.
	Oficiālā elektroniskā pasta adrese
	

	10.
	Finanšu rekvizīti: *

	10.1.Bankas nosaukums:
	

	10.2.Bankas kods:
	

	10.3.Konta numurs:
	


*Nav norādāmi obligāti. 

Paraksta pretendenta vadītājs vai vadītāja pilnvarota persona**:

**Ja pieteikumu dalībai iepirkuma procedūrā paraksta Pretendenta pilnvarotā persona, tad piedāvājumam jāpievieno pilnvaras oriģināla kopija.

	Vārds, uzvārds, ieņemamais amats
	

	Paraksts
	

	Vieta, datums
	


4.pielikums

Iepirkumam Nr. SNP 2026/27
Iepirkuma

“Interaktīvo displeju piegāde un uzstādīšana”, ID Nr. SNP 2026/27
APAKŠUZŅĒMĒJIEM NODODAMO DARBU SARAKSTS

	Pretendents:
	


	Apakšuzņēmēja nosaukums, reģistrācijas numurs, adrese un kontaktpersona
	Nododamo darbu apjoms no darbu kopējās līgumcenas (%)
	Nododamo darbu apjoms no darbu kopējās līgumcenas (EUR bez PVN)
	Īss apakšuzņēmēja veicamo darbu apraksts

	
	
	
	

	
	
	
	

	
	
	
	


Pielikumā pievienojami apakšuzņēmēju rakstiski apliecinājumi par gatavību piedalīties iepirkuma līguma izpildē.

Paraksta pretendenta vadītājs vai vadītāja pilnvarota persona:

	Vārds, uzvārds, ieņemamais amats
	

	Paraksts
	

	Vieta, datums
	


5.pielikums

Iepirkumam Nr. SNP 2026/27
Iepirkuma

“Interaktīvo displeju piegāde un uzstādīšana”, ID Nr. SNP 2026/27
APAKŠUZŅĒMĒJA APLIECINĀJUMS

Ar šo <Apakšuzņēmēja nosaukums, reģistrācijas numurs un adrese>  apliecinām, ka:

a) piekrītam piedalīties iepirkumā “Interaktīvo displeju piegāde un uzstādīšana”, identifikācijas Nr. SNP 2026/27, kā <Pretendenta nosaukums>, <reģistrācijas numurs un adrese> (turpmāk – Pretendents) apakšuzņēmējs, 

b) visa par mums sniegtā informācija kvalifikācijas novērtēšanai Pretendenta piedāvājuma dokumentos ir patiesa;
c) kā arī gadījumā, ja ar Pretendentu tiks noslēgts iepirkuma līgums, apņemamies veikt šādus darbus: <īss darbu apraksts > un nodot <Pretendenta nosaukums> šādus resursus: <Pretendentam nododamo resursu (speciālistu un/vai tehniskā aprīkojuma) apraksts>. 
      Paraksta apakšuzņēmēja vadītājs vai vadītāja pilnvarota persona:

	Vārds, uzvārds, ieņemamais amats
	

	Paraksts
	

	Vieta, datums
	


6.pielikums

Iepirkumam Nr. SNP 2026/27
Iepirkuma

“Interaktīvo displeju piegāde un uzstādīšana”, ID Nr. SNP 2026/27
PRETENDENTA PIEREDZES APRAKSTS

Pretendents iepriekšējo trīs gadu laikā (2023., 2024., 2025.gadā un 2026.gadā līdz piedāvājuma iesniegšanas brīdim) ir izpildījis vismaz 2 (divus) līgumus par datortehnikas vai biroja tehnikas piegādi un uzstādīšanu par summu vismaz EUR 10 000,- bez PVN: 

	Nr.
	Līguma priekšmets, līguma summa
	Līguma izpildes laiks

	Pasūtītājs, kontaktinformācija (tālr. numurs,

e-pasta adrese)

	1.
	
	
	

	2.
	
	
	


7.pielikums

Iepirkumam Nr. SNP 2026/27
LĪGUMS
par interaktīvo displeju piegādi un uzstādīšanu
Saulkrastos 






Dokumenta datums ir 

tā elektroniskās parakstīšanas datums 

Saulkrastu novada pašvaldība, reģistrācijas numurs 90000068680, juridiskā adrese: Raiņa ielā 8, Saulkrastos, Saulkrastu novadā, LV-2160, tās izpilddirektores Ineses Odiņas - Laizānes personā, kura rīkojas saskaņā ar Pašvaldību likumu un Saulkrastu novada pašvaldības nolikumu (turpmāk – Pasūtītājs), no vienas puses,  un
_____________________, reģistrācijas Nr. __________, tas valdes locekļa ___________________ personā, kurš rīkojas uz statūtu pamata (turpmāk – Izpildītājs), no otras puses, abi kopā un katrs atsevišķi turpmāk saukti Puses vai Puse, pamatojoties uz Publisko iepirkumu likumu un iepirkuma “Interaktīvo displeju piegāde un uzstādīšana” ID Nr. SNP 2026/27 rezultātiem, un Iznomātāja iesniegto Piedāvājumu, noslēdz šādu līgumu (turpmāk – Līgums):

1. Līguma priekšmets.

1.1. Līguma priekšmets ir interaktīvo displeju (turpmāk Prece) piegāde un uzstādīšana (turpmāk – Darbi), saskaņā ar 1.pielikumā esošo tehnisko specifikāciju:

	Prece
	Skaits
	Vienības cena bez PVN
	Summa bez PVN
	PVN
	Summa ar PVN

	Interaktīvie displeji
	10
	
	
	
	


1.2. Preces piegādes un uzstādīšanas vietas: saskaņā ar Tehnisko specifikāciju.
1.3. Apmaksu par piegādāto Preci veic Pasūtītājs. Līguma izpildes rezultātā piegādātā Prece pāriet Pasūtītājā īpašumā.

2. Termiņi
2.1. Līgums stājas spēkā ar tā parakstīšanas brīdi un darbojas līdz no tā izrietošo saistību pilnīgai izpildei. Preces piegādes un uzstādīšanas laiks: 2026.gada 31.augusts.

2.2. Darbi tiek uzskatīti par pabeigtiem brīdī, kad tiek parakstīts Preces piegādes un uzstādīšanas nodošanas – pieņemšanas akts.
2.3. Gadījumā, ja Darbu veikšanas laikā tiek konstatēti apstākļi, kurus PASŪTĪTĀJS un IZPILDĪTĀJS objektīvu apstākļu dēļ nevarēja paredzēt, un ir nepieciešams pagarināt veikto Darbu termiņu, PUSES var pagarināt Darbu izpildes termiņu. 

3. IZPILDĪTĀJA pienākumi, tiesības un atbildība
3.1. Darbus uzsākt, veikt un nodot PASŪTĪTĀJAM atbilstoši Līguma un tā pielikuma nosacījumiem.

3.2. Darbus veikt kvalitatīvi, ievērojot Latvijas Republikā spēkā esošo normatīvo aktu prasības, Līguma nosacījumus un PASŪTĪTĀJA norādījumus. 

3.3. Atlīdzināt Darbu izpildes laikā PASŪTĪTĀJAM, trešajām personām vai apkārtējai videi nodarītos tiešos zaudējumus.

3.4. IZPILDĪTĀJS nedrīkst nodot Darbus tālāk citiem uzņēmējiem vai darbuzņēmējiem, to iepriekš rakstiski nesaskaņojot ar PASŪTĪTĀJU.

3.5. Ja, pieņemot Darbus, tiek konstatēts, ka tie neatbilst Līguma noteikumiem vai Līguma 1.pielikuma raksturojumam un apmēriem, vai tiek veikti neatbilstoši normatīvo aktu prasībām, IZPILDĪTĀJAM ir pienākums PASŪTĪTĀJA norādītajā laika periodā uz sava rēķina veikt nepieciešamos labojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu.

3.6. IZPILDĪTĀJS ievēro visus PASŪTĪTĀJA (vai tās kontaktpersonas) norādījumus, ciktāl tie ir saskaņā ar šī Līguma noteikumiem.

4. PASŪTĪTĀJA pienākumi un tiesības
4.1. PASŪTĪTĀJS uzņemas savlaicīgi un Līgumā noteiktajā kārtībā izskatīt visus no IZPILDĪTĀJA saņemtos paziņojumus, pieprasījumus, iesniegumus, vēstules un priekšlikumus.

4.2. PASŪTĪTĀJS par Darbu izpildi apņemas samaksāt IZPILDĪTĀJAM saskaņā ar šī Līguma noteikumiem.
5. Preces nodošana - pieņemšana
5.1. Preci IZPLDĪTĀJS piegādā, uzstāda un nodod PASŪTĪTĀJAM Līguma noteiktajā laikā un vietā ar nodošanas – pieņemšanas aktu.
5.2. Pušu parakstītais nodošanas – pieņemšanas aktu ir pamats IZPILDĪTĀJA veikto Darbu apmaksai. 
6. PUŠU atbildība

6.1. Ja IZPILDĪTĀJA vainas dēļ tiek kavēts Darbu izpildes termiņš vai defektu novēršanas termiņš garantijas laikā, tad IZPILDĪTĀJS maksā PASŪTĪTĀJAM līgumsodu 0,5% apmērā no Līguma summas par katru nokavēto dienu, bet ne vairāk kā 10% no Līguma summas. 

6.2. Ja PASŪTĪTĀJS bez pamatojuma neveic maksājumu šajā Līgumā noteiktajā termiņā, PASŪTĪTĀJS maksā IZPILDĪTĀJAM līgumsodu 0,5 % apmērā no Līguma summas par katru kavējuma dienu, bet ne vairāk kā 10% no Līguma summas. 

6.3. Līgumsoda samaksa PUSES neatbrīvo no pienākuma izpildīt šī Līguma saistības.

6.4. Līgumā paredzēto līgumsodu samaksu IZPILDĪTĀJS un/vai PASŪTĪTĀJS veic 5 (piecu) darba dienu laikā pēc attiecīgā rēķina saņemšanas.
7. Nepārvarama vara
7.1. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

7.2. PUSEI, kas atsaucas uz nepārvaramas varas apstākļiem, nekavējoties, bet ne vēlāk kā 5 (piecu) dienu laikā, par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.

7.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā vienu mēnesi, PUSES pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus šajā Līgumā vai izbeidz šo Līgumu, vai arī sagatavo jaunu Līgumu.
8.  Līguma izbeigšana
8.1. Līgums var tikt izbeigts, PUSĒM savstarpēji rakstiski vienojoties, vai arī šajā Līgumā noteiktajā kārtībā.

8.2. Gadījumā, ja Puses, savstarpēji vienojoties, izbeidz Līgumu pirms tā izpildes, Puses sastāda aktu, ar kuru tiek fiksēti uz Līguma izbeigšanas brīdi IZPILDĪTĀJA veiktie Darbi, kas ir pieņemti Līgumā noteiktā kārtībā. PASŪTĪTĀJS samaksā IZPILDĪTĀJAM par Darbiem, kas pieņemti Līguma 5.daļā noteiktā kārtībā. 

8.3. Pēc Līguma izbeigšanas IZPILDĪTĀJS saglabā visas šajā Līgumā noteiktās saistības pret PASŪTĪTĀJU par faktiski pabeigto Darbu apjomu.

8.4. Gadījumā, ja Līgums tiek pārtraukts pēc IZPILDĪTĀJA ierosinājuma, IZPILDĪTĀJS maksā PASŪTĪTĀJAM līgumsodu 10% apmērā no Līguma summas.

9. Fizisko personu datu aizsardzība
9.1. PUSĒM ir tiesības apstrādāt no otras PUSES iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

9.2. PUSE, kura nodod otrai PUSEI fizisko personu datus apstrādei, atbild par piekrišanu iegūšanu no attiecīgajiem datu subjektiem.

9.3. PUSES apņemas nenodot tālāk trešajām personām no otras PUSES iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 

9.4. Ja saskaņā ar tiesību normatīvajiem aktiem PUSĒM var rasties pienākums nodot tālāk trešajām personām no otras PUSES iegūtos fizisko personu datus, tas pirms šādu datu nodošanas informē par to otru PUSI, ja vien normatīvie akti to neaizliedz. 

9.5. PUSES apņemas pēc otras PUSES pieprasījuma iznīcināt no otras PUSES iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, kā arī sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajā aktā noteikto uzdevumu vai funkciju izpildi. 

10. Noslēguma noteikumi
10.1. Veicot jebkuras izmaiņas Līgumā paredzētajos Darbos, tiek noslēgta rakstiska vienošanās, kas kļūst par Līguma neatņemamu sastāvdaļu.

10.2. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – tiesā Latvijas Republikas normatīvajos aktos noteiktajā kārtībā.
10.3. Gadījumā, ja Līguma izpildē tiek piesaistīti apakšuzņēmēji, to nomaiņu, nepieciešamības gadījumā, IZPILDĪTĀJS veic Publisko iepirkumu likuma 62.panta noteiktajā kārtībā.
10.4. Jebkuri Līguma grozījumi vai papildinājumi, ir spēkā tikai tad, ja tie ir motivēti, sagatavoti rakstiskā veidā un abu PUŠU parakstīti. 
10.5. Atbildīgās personas šī Līguma izpildes jautājumos:
10.5.1. no PASŪTĪTĀJA puses: ______________;

10.5.2. no IZPILDĪTĀJA puses: ________________.

10.6. Līgums sagatavots un parakstīts elektroniski latviešu valodā ar drošu elektronisko parakstu, kas satur laika zīmogu uz _________ lapām, ar vienu pielikumu – IZPILDĪTĀJA tehnisko un finanšu piedāvājumu.

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


� Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: � HYPERLINK "http://likumi.lv/doc.php?id=10127" �http://likumi.lv/doc.php?id=10127�.





